### 3.      Godkendelse af Beskæftigelsesplan 2019

**Åbent**

Sagsnr.: 326-2018-32685       J.nr.: 15.00.15           Dokumentnr.:
326-2018-317479

**Sagstype**

Beslutning.

**Resume og sagens baggrund**

Kommunalbestyrelsen vedtager hvert år senest den 31.
december en beskæftigelsesplan for det kommende års beskæftigelsesindsats i
Kalundborg Kommune.

Rammen for beskæftigelsesplan 2019 er Kalundborg Kommunes
arbejdsmarkedspolitiske strategi 2018-2021.

I budgettet for 2019 omsættes den arbejdsmarkedspolitiske
strategi til konkrete mål for de enkelte områder.

Beskæftigelsesplan 2019 giver et kort overblik over de
arbejdsmarkedspolitiske fokusområder i 2019 og jobcentrets handlinger, herunder
Ministerens mål for 2019.

**Indstillinger**

Direktøren indstiller, at Beskæftigelsesplan 2019 godkendes.

**Behandling**

Direktion, Økonomiudvalg, Kommunalbestyrelse.

**Sagsfremstilling**

Hvert år fremlægger Beskæftigelsesministeren vejledende mål
for den arbejdsmarkedsrettede indsats på landsplan. Følgende mål er meldt ud
for 2019.

1.
Flere personer skal i beskæftigelse eller uddannelse i stedet for at
være på offentlig for-sørgelse (videreføres)

2.
Virksomhederne skal sikres den nødvendige og kvalificerede arbejdskraft
(videreføres)

3.
Flere flygtninge og familiesammenførte til flygtninge skal være
selvforsørgende (videreføres)

4.
Flere jobparate personer på kontanthjælp skal i beskæftigelse, og flere
aktivitetsparate bliver jobparate eller kommer i beskæftigelse (videreføres)

5.
Bekæmpelsen af socialt bedrageri og fejludbetalinger skal styrkes
(videreføres)

6.
Udsatte ledige skal have en indsats (nyt mål)

7.
Flere personer med handicap skal i beskæftigelse (nyt mål)

Med baggrund i ovenstående og er Kalundborg Kommunes
arbejdsmarkedspolitiske strategi 2018-2021 anbefaler jobcentret følgende
fokusområder for indsatserne i 2019:

Fokus i Virksomhedsindsatsen

·
Kommunen skal i samarbejde og dialog med eksisterende og
potentielle nye virksomheder sikre at den rette arbejdskraft bliver uddannet og
er til rådighed, så vi undgår, at flaskehalsproblemer begrænser virksomhedernes
vækstmuligheder.

·
Virksomhederne skal opleve jobcentrets virksomhedsservice og
kommunens erhvervsservice som et koordineret og samarbejdende servicetilbud.

·
Virksomhederne skal opleve professionel, hurtig og effektiv
service - herunder hurtig anvisning af relevant arbejdskraft.

Fokus i ungeindsatsen

·
Flere unge skal gennemføre en uddannelse der giver adgang til job

·
Ungeindsatsen skal starte tidligt

·
Ungeindsatsen skal differentieres så de unge bringes i uddannelse
eller job hurtigt og ressourcerne dernæst bruges på unge med de største
problemer

·
Der skal satses massivt på at flere unge starter på og
gennemfører en erhvervskompe-tencegivende uddannelse.

Fokus i indsatsen for borgere på kanten af
arbejdsmarkedet

·
Borgere med nedsat arbejdskapacitet skal også have mulighed for
at blive en del af arbejdsmarkedet.

·
Risikoen skal minimeres for, at borgere, der bliver syge,
udstødes fra arbejdsmarkedet.

·
Svage borgere i risiko for udstødning fra arbejdsmarkedet skal
opleve kommunens samlede tilbud som meningsfuldt, koordineret og samarbejdende
på tværs af enheder.

Fokus i integrationsindsatsen

·
En fortsat vedholdende indsats for flygtninge, familiesammenførte
og indvandrere som skal ses i sammenhæng med, at der fastholdes et højt
ambitionsniveau for at hjælpe alle grupper af ledige i Kalundborg med at få
fodfæste på arbejdsmarkedet.

·
Samarbejde med aktører på integrationsområdet, frivillige og
tværgående samarbejder prioriteres højt.

Fokus på udbetalingsområdet

·
Bekæmpelsen af socialt bedrageri og fejludbetalinger skal styrkes

Fokus på indsatsen for udsatte borgere

·
En indsats hvor borgerne gennem en individuel og
helhedsorienteret indsats opnår hel eller delvis fodfæste på arbejdsmarkedet i
form af ordinære timer.

Fokus i indsatsen for borgere med handicap

·
Flere personer med handicap skal i uddannelse eller
beskæftigelse. Jobcentret vil arbejde for at hjælpe flere personer med handicap
(fysisk eller psykisk) til at opnå og fastholde en tilknytning til
arbejdsmarkedet.

Den løbende opfølgning på og styring af strategien og indsatsen
sker gennem:

•
Månedlig arbejdsmarkedsrapportering til ØU og KB.

•
Jobcentrets produktionsplaner med mål for handlinger og aktiviteter i
forhold til de enkelte målgrupper.

•
Årlig status på strategien og de enkelte handlingspunkter.

**Økonomiske konsekvenser**

Udgifter til beskæftigelsesindsatsen og offentlig
forsørgelse afholdes indenfor rammen af det af Kommunalbestyrelsen vedtagne
budget for beskæftigelsesområdet i 2019.

**Direktionens møde den 3.
december 2018:**

Anbefales.

**Økonomiudvalgets møde den 12.
december 2018:**

Anbefales, idet beskæftigelsesplanen justeres, jf.
beskæftigelsesministerens brev om mål for 2019 af 11. december 2018.

**Administrationens bemærkninger
14. december 2018:**

Økonomiudvalget behandlede den 12. december 2018 udkast til
beskæftigelsesplan 2018 og besluttede at videresende til kommunalbestyrelsen
med anbefaling - og med bemærkning om, at teksten skal tilrettes med
ministerens seneste udmelding jfr. Skrivelse af 11/12.

Bilag Beskæftigelsesplan 2019 er tilrettet jf. Økonomiudvalgets
bemærkning.

Dvs. at såvel Ministermål 5: " 5. Bekæmpelsen af
socialt bedrageri og fejludbetalinger skal styrkes"  som

Fokus på udbetalingsområdet

Ø
Bekæmpelsen af socialt bedrageri og fejludbetalinger skal styrkes
er fjernet.

Minister mål 7 er tilrettet til minister mål 6: "Flere
personer med handicap skal i beskæftigelse"

og formuleringer på fokusområdet er nu:

Fokus i indsatsen for borgere med handicap

Ø
Flere personer med handicap skal i beskæftigelse. Jobcentret vil
arbejde for at hjælpe flere personer med handicap (fysisk eller psykisk) til at
opnå og fastholde en tilknytning til arbejdsmarkedet.

Jobcentrets handling

·
En tværfaglig og helhedsorienteret indsats, der er tilpasset den
enkelte borger

·
Hjælp til arbejdsredskaber, indretning af arbejdspladser og
personlig assistance bruges som vigtige redskaber i indsatsen.

·
Fokus på at øge beskæftigelsen blandt personer med handicap og
bidrage til målsætningen om at frem til 2015 skal 15 procent af midlertidige
ydelsesmodtagere med større selvoplevet handicap, ind på arbejdsmarkedet.

**Bilag**

|  |  |
| --- | --- |
| Beskæftigelsesplan 2019 endelig til KB | 326-2018-317480 |
| Brev til kommuner - Udmelding af beskæftigelsespolitiske mål for 2019 | 326-2018-301201 |
| Ministerens beskæftigelsespolitiske målsætninger for 2019 | 326-2018-301202 |